Košice – mestská časť Džungľa

Košice – mestská časť Džungľa (iné názvy: Košice-Džungľa, Džungľa) je najmenšia mestská časť Košíc, súčasť okresu Košice I. Domčeková štvrť s ľudovým názvom vznikla v 30. rokoch 20. storočia, v 70. rokoch bola určená na asanáciu, ktorá sa napokon nerealizovala. Jej poloha medzi centrom mesta a novopostavenými sídliskami jej priniesla dynamický rozvoj  v podobe nákupného areálu pozdĺž Trolejbusovej ulice. V pláne bola aj výstavba prestupného uzlu mestskej a železničnej dopravy Terminál Sever.

Existencia Džungle ako samostatnej mestskej samosprávnej jednotky s len okolo 721 obyvateľmi, je často diskutovanou politickou otázkou. V rámci redukcie košických mestských častí sa navrhuje ju pričleniť k MČ Sever.

Symboly obce 
Mestské zastupiteľstvo v Košiciach uznesením č. 1064/2010 na svojom XXXI. rokovaní dňa 23. februára 2010 v súlade so zákonom o obecnom zriadení schválilo Všeobecne záväzné nariadenie mesta Košice č. 115 o erbe a vlajke mestskej časti Košice-Džungľa.

Erb 
V strieborno-modro delenom štíte zvlneným rezom delené zvlnené brvno striedavých tinktúr, v hornom poli červená zlatostredá a zlatokališná ruža, v dolnom poli zlatá ľalia. –

Vlajka 
Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z troch pozdĺžnych pruhov modrého, červeného a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu. –

Polohopis

Ulice 

Severné nábrežie, Trolejbusová, Vŕbová, Prúdová, Plťová, Úzka, Člnková, Korýtková, Brodná, Hornádska, Rampová, Prešovská cesta

Vodné toky 
 rieka Hornád
 potok Moňok

Hospodárstvo a infraštruktúra

Dôležité firmy  
 Tesco Extra (1998 - 1999)
 OBI (2001 - 2002)
 Depo Dopravného podniku mesta Košice pre autobusy a trolejbusy.

Obyvateľstvo 
31. decembra 2019 mala Džungľa 721 obyvateľov.

Počet obyvateľov od roku 2001.

Referencie

Zdroje 
 Charakteristika mestskej časti na cassovia.sk

 
Džungľa